| "אשמח להעמיד את הניסיון שלי לשורת מי שמקבל יותר קולות"
"אשמח להעמיד את הניסיון שלי לשורת מי שמקבל יותר קולות"
הסקרים האחרונים ממש לא מחמיאים ליו"ר התנועה ציפי לבני וחלקם אף משאירים אותה מחוץ לכנסת הבאה. גיא פלג שוחח עם לבני ושמע את תגובתה לכך. בהמשך הוא שאל אותה גם על אפשרויות חבירה שעדיין קיימות בשמאל-מרכז הישראלי.
בואי נדבר על יצרים, יש שמחה לעיד על כך שגבאי מתרסק ככה?
"לא אך יש בי כעס רב על מה שהוא עשה, השקר והפגיעה. הייתה כאן רשימה שהוקמה משתי מפלגות זו הייתה עבודה משותפת שהביאה ל-24 מנדטים. הפתק היה מחנה הציוני בראשות הרצוג ולבני, שני מנהיגים שידעו לעבוד יחד. גבאי לא היה מסוגל להכיל את השיתוף ופירק אותו בצורה מכוערת כדי לפגוע בי. זה מצער ומציג אתגר חדש לדרך בה אני מאמינה. משיחתי הראשונה עם גבאי הוא אמר שאינו מבין מהו המחנה הציוני ושלמפלגת העבודה יש 30 מנדטים".
מדווחים בתקשורת על פגישות ליליות בין יאיר לפיד לבני גנץ ואת לא מעורבת.
"אני לא רצה לספר לחבר'ה על פגישות שעשיתי. זה גם המבחן שלהם, אם כל אחד רוצה להיות בראשות מפלגה שלו, כל אחד עושה את החישובים וזה לגיטימי, תלוי מה המטרה. אני יודעת מהם העמדות שאני מייצגת, גם אם אני היחידה שעושה זאת באופן ברור. יש לי מה להציע לכל מי שנמצא על המגרש ואשמח להעמיד את דרכי, את עמדות התנועה יחד עם הניסיון שלי למי שיקבל את רוב הקולות. כרגע מי שמקבל את רוב הקולות זו לא אני וזה בסדר".
אולי העמדות שלך הם נטל על מי שרוצה לעמעמם את עמדותיו המדיניות?
"יש כאלה שאומרים שהיום זה עניין של סלביות ולא של תוכן. אני זוכרת שהקמנו את מפלגת קדימה עם אריאל שרון ז"ל, אותן עמדות הבאתי אז בבחירות 28 מנדטים. אלו העמדות שלי ולא אשנה אותן. כרגע עוד מוקדם לדעת איך תראה המפה הפוליטית".
עמדת בעבר בראש מפלגה שגברה במספר המנדטים על נתניהו וכעת עד עומדת על גבול אחוז החסימה. איפה טעית?
"לא נשכח גם את בחירות 2014, פעמיים הובלתי רשימות שהיוו את האתגר הכי גדול לנתניהו. אני גאה במה שעשיתי ומודעת לקשיים שיש היום. אני אמשיך בראשות התנועה, יש לי מה להציע".